

# План за действие за оперативна съвместимост

Планът за действие за оперативна съвместимост е насочен към причините[[1]](#footnote-1) за съществуващите проблеми по оперативната съвместимост и е ориентировъчен. Той може да бъде актуализиран, ако бъдат набелязани още действия и включени в него или други действия бъдат извадени от него. Европейската комисия може да предлага промени по всяко време, като те следва да бъдат добре обосновани, т.е. с констатации, произтичащи от наблюдението на действията за оперативна съвместимост. Комисията отговаря за вземането на решение за всяка актуализация на списъка след консултация с комитета по ISA² или, ако е целесъобразно, с ръководните органи на инициативи, подкрепящи плана за действие за оперативна съвместимост.

| Цели | Действия | Срок | Отговорност |
| --- | --- | --- | --- |
| **Приоритетна област 1: Осигуряване на управление, координация и споделяне на инициативи за оперативна съвместимост** | | | |
| Да се управляват и координират инициативите за оперативна съвместимост на европейско и на национално равнище. | 1. Определяне и осъществяване на връзка с други свързани политики и техните управленски структури на европейско и национално равнище (включително секторните комитети). | 2017—2020 г. | Европейската комисия (ЕК),  държавите членки (ДЧ) |
| 1. Определяне и описване на управленските структури и добрите практики за координиране на оперативната съвместимост. | 2017—2020 г. | ЕК, ДЧ |
| 1. Гарантиране, че оперативната съвместимост е взета под внимание при изготвянето на законодателни инструменти и че са включени съответните позовавания. | 2017—2020 г. | ЕК, ДЧ |
| Да се гарантира изпълнението и наблюдението на прилагането на Европейската рамка за оперативна съвместимост (ЕРОС). | 1. Разширяване и поддържане на обсерваторията за националните рамки за оперативна съвместимост (НРОС) с цел наблюдение на прилагането на ЕРОС и съответствието на националните стратегии/рамки за оперативна съвместимост с ЕРОС.   Включително наблюдение и оценка на изпълнението на плана за действие за оперативна съвместимост. | 2017—2020 г. | ЕК, ДЧ |
| 1. Предоставяне на специална подкрепа и обучение на публичните администрации на държавите членки с цел осигуряване прилагането на ЕРОС на всички равнища на националните администрации. | 2017—2020 г. | ЕК, ДЧ |
| **Приоритетна област 2: Разработване на решения за организационна оперативна съвместимост** | | | |
| Да се осигурят и използват съответните фактори (например споразумения за оперативна съвместимост) и артефакти (например модели на работни процеси). | 1. Изясняване и предлагане на начини за формализиране на организационните взаимоотношения на публичните администрации като част от внедряването на европейски обществени услуги. Определяне и разработване на общи модели за описване на работните процеси. Определяне на най-добрите практики. | 2017—2020 г. | ЕК, ДЧ |
| 1. Определяне на ключовите трансгранични работни процеси, които включват обмен на административна информация (в това число документи), както и на тяхното внедряване в различните държави членки, и разработване на насоки за по-доброто им съгласуване и опростяване. | 2017—2020 г. | ЕК, ДЧ |
| **Приоритетна област 3: Ангажиране на заинтересованите страни и повишаване на информираността относно оперативната съвместимост** | | | |
| Да се насърчават публичните администрации да използват съществуващи и нови решения за оперативна съвместимост, като същевременно прилагат принципите, препоръките и моделите на ЕРОС. Да се определят, измерват и съобщават основните ползи, които могат да бъдат постигнати чрез прилагане на принципите, препоръките и моделите на ЕРОС. | 1. Проектиране и провеждане на информационни кампании, подчертаващи значението на оперативната съвместимост и ползите от прилагането на ЕРОС. | 2017—2020 г. | ЕК, ДЧ |
| 1. Осъществяване на връзка с бюрата на държавите от ЕС, отговорни за изпълнението на национално равнище (например подкрепа за създаването на управленска структура и изпълнението на решения, насърчаване на участието в пилотни проекти и процедури на ЕС). | 2018—2020 г. | ЕК, ДЧ |
| 1. Поддържане, подобряване и развитие на платформата Joinup за по-добра ангажираност на потребителите и изграждане на общност. | 2017—2020 г. | ЕК, ДЧ |
| Проектирането и разработването на обществени услуги да се ръководи въз основа на нуждите на потребителите. | 1. Определяне или въвеждане на средства за ангажиране на потребителите в разработването на цифрови обществени услуги. | 2018—2020 г. | ЕК, ДЧ |
| **Приоритетна област 4: Разработване, поддържане и популяризиране на основни фактори за оперативна съвместимост** | | | |
| Да се определят, разработват, подобряват, въвеждат, поддържат и популяризират оперативно съвместими услуги и инструменти, стандарти и спецификации. | 1. Определяне и въвеждане на общи спецификации за реда и условията за достъп и управление на базови регистри.   Допълване на атласа на съществуващите решения в областта на базовите регистри. | 2017—2020 г. | ЕК, ДЧ |
| 1. Въвеждане и насърчаване на употребата на общи модели за описване и каталогизиране на обществените услуги в целия ЕС. | 2017—2020 г. | ЕК, ДЧ |
| 1. Разработване на спецификации и инструменти за данни в подкрепа на инициативи за „отворени“, т.е. свободно достъпни данни. | 2018—2020 г. | ЕК, ДЧ |
| 1. Определяне на мерки за изграждане на доверие в предоставянето на европейски цифрови обществени услуги.   В тази връзка ускоряване на навлизането на удостоверителни услуги, в това число електронна идентификация и електронен подпис. | 2018—2020 г. | ЕК, ДЧ |
| 1. Анализиране на съдържанието на данните и съществуващите схеми за метаданни за информацията на публичните администрации (включително документи), използвани в трансграничен или междусекторен контекст. Определяне на пречките за взаимно признаване, създаване на карти и подкрепа на усилията за хармонизиране. | 2018—2020 г. | ЕК, ДЧ |
| 1. По-нататъшна подкрепа за прилагането и подобряването на Директивата INSPIRE чрез употребата на геопространствени данни в цифровите обществени услуги. | 2017—2020 г. | ЕК, ДЧ |
| 1. Осъществяване на връзка с инициативите на Комисията за „компютърни услуги в облак“ и други инициативи, свързани с „изграждането на основана на данни икономика“ на цифровия единен пазар (доколкото това засяга административните услуги) и предоставяне на необходимите препоръки и спецификации за оперативна съвместимост при надлежно съобразяване със съобщението относно приоритетите за стандартизацията в областта на ИКТ за цифровия единен пазар (COM(2016)176). | 2018—2020 г. | ЕК, ДЧ |
| **Приоритетна област 5: Разработване, поддържане и популяризиране на инструменти в подкрепа на оперативната съвместимост** | | | |
| Да се определят, разработват, подобряват, въвеждат, поддържат и популяризират инструменти, които подпомагат изпълнението, оценката и наблюдението на дейностите за оперативна съвместимост. | 1. Разработване на метод за оценка на възможното въздействие на законодателството върху сектора на ИКТ на европейско или, ако е възможно, на национално равнище; разкриване на законодателни актове, които възпрепятстват оперативната съвместимост (включително чрез преглед на законодателството); извършване на цифрови проверки на предложените или сегашните политики и законодателство; подкрепа на дейности за подпомагане на изготвянето и последователността на законодателството. | 2017—2020 г. | ЕК, ДЧ |
| 1. Разработване, поддържане и използване на механизми и инструменти за оценка на степента на зрялост, разходите и ползите от оперативната съвместимост. | 2017—2020 г. | ЕК, ДЧ |
| 1. Поддържане и популяризиране на „рамката за споделяне и повторно използване на ИТ решения“ (включително с отворен код), разработена в рамките на програмата ISA². | 2017—2020 г. | ЕК, ДЧ |
| 1. Осигуряване на поддръжката, подобряването и популяризирането на Европейската референтна архитектура за оперативна съвместимост (EIRA) и Атласа на оперативната съвместимост в Европа (EIC) като инструменти за улесняване на повторното използване на съществуващите решения за оперативна съвместимост в национален или трансграничен контекст. | 2017—2020 г. | ЕК, ДЧ |

1. Причините за проблемите по оперативната съвместимост са посочени в основния текст на съобщението. Макар че не съществува пълно съответствие между основните причини и приоритетните области, за всяка причина са набелязани мерки за преодоляване чрез едно от предложените действия или комбинация от няколко от тях. [↑](#footnote-ref-1)